Shawn Mendes
Šonas Piteris Raulas Mendesas (Shawn Peter Raul Mendes, g. 1998 m. rugpjūčio 8 d.) – kanadiečių dainininkas. Savo karjerą pradėjo 2013 m., keldamas savo atliekamus koverius į vaizdo įrašų tinklą „Vine“. Tais pačiais metais jis pasirašė kontraktą su „Island Records“ įrašų kompanija. Debiutinis Mendes albumas „Handwritten“ išleistas 2015 m. balandį ir pasiekė pirmąją vietą Kanados ir JAV reitinguose. Antrasis albumas „Illuminate“ išleistas 2016 m. rugsėjį ir pasiekė JAV reitingų viršūnę. 2018 m. išleistas trečiasis albumas pavadinimu "Shawn Mendes". 2023 m. duomenimis, atlikėjas yra išleidęs keturis studijinius albumus, iš kurių naujausiasis, „Wonder“, išleistas 2020 m. gruodį.